《雷塘二首 其一》
元代·苏大年

吴公台下雷塘路，锦缆牙樯行乐处。当年玉树后庭花，梦里相逢惜春暮。

君不见东家北舍人未归，落花满地蝴蝶飞。

作者简介：（?—1364）元真定人，寓扬州，字昌龄，以字行，号西坡，又号林屋洞主。硕学鸿才，不受辟举。文辞翰墨，皆绝出时辈。又工画竹石窠木。顺帝至正间为翰林编修。因避兵至平江。张士诚据平江，用为参谋。先吴亡而卒。